
З А П О В Е Д

	На основание чл. 247, във връзка с чл. 242, ал. 1 т. 1 и т. 5 и чл. 242, ал. 2, т. 2 и т. 3 от Закона за горите /ЗГ/ и Протокол № 35 от 01.12.2025 г. от заседание на комисията, назначена със Заповед № 908 от 03.09.2025 г. на изпълнителния директор на Изпълнителна агенция по горите /ИАГ/,

Н А Р Е Ж Д А М:

	1. Отписвам от публичния регистър по чл. 241 от ЗГ „ДЕА ЛЕС“ ЕООД, с ЕИК 203752818 и седалище: гр. Добринище, община Банско, област Благоевград, ул. „Самуил“ № 4 /по данни от търговския регистър на Агенцията по вписванията, считано от 10.07.2019 г., седалището е: гр. Благоевград, община Благоевград, област Благоевград, ул. „Иван Гарванов“ № 7, вх. А/.
	2. Обявявам за невалидно Удостоверение № 7146/20.11.2015 г., ведно с всички права, произтичащи от него.
	Мотиви: Съгласно разпоредбата на чл. 247 от Закона за горите търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра. В резултат на настъпила промяна на обстоятелствата по регистрацията на „ДЕА ЛЕС“ ЕООД, за която няма постъпило уведомление в ИАГ, търговецът не отговаря на изискванията на чл. 242, ал. 1, т. 1 и т. 5 от Закона за горите, а именно – да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и да няма парични задължения към държавата, установени с влязъл в сила акт на компетентен орган, или задължения към осигурителни фондове.
	След извършена от ИАГ проверка в публичния регистър по чл. 241, ал. 1 от Закона за горите (ЗГ) се установи, че търговецът „ДЕА ЛЕС“ ЕООД, с ЕИК 203752818, притежава валидно Удостоверение № 7146/20.11.2015 г. за регистрация на дружеството в регистъра за извършване на дейности в горски територии, с вписан в него регистриран лесовъд Д Б К, с  Удостоверение № 12136/04.11.2015 г. 
	При направена от ИАГ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че към 01.12.2025 г. търговецът „ДЕА ЛЕС“ ЕООД, с ЕИК 203752818, няма действащ трудов договор с лице, вписано в публичния регистър на ИАГ по чл. 235 от ЗГ. Дружеството „ДЕА ЛЕС“ ЕООД не отговаря на изискванията на чл. 242, ал. 1, т. 1 от ЗГ, съгласно който в чл. 242, ал. 1, т. 1 от ЗГ, в публичния регистър по чл. 241 ал. 1 може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. 
	При извършена от ИАГ проверка по „Справка за наличие/липса на задължения“ от Информационната система за обмен на справочна и удостоверителна информация (RegiX) се установи, че към 26.11.2025 г. и към 01.12.2025 г. дружеството „ДЕА ЛЕС“ ЕООД, с ЕИК 203752818, има задължения към НАП, за което в ИАГ няма постъпило уведомление от търговеца. Вследствие на това обстоятелство търговецът  „ДЕА ЛЕС“ ЕООД не отговаря на изискванията на чл. 242, ал. 1, т. 5 от ЗГ, а именно да няма парични задължения към държавата, установени с влязъл в сила акт на компетентен орган, или задължения към осигурителни фондове. 
Съгласно чл. 242, ал. 2 т. 2 от ЗГ, в регистъра по чл. 241 от ЗГ не може да бъде вписан търговец, чийто управител или в чийто управителен орган участва лице, отписано от регистъра на основание чл. 239, ал. 1, т. 4 - 8 от ЗГ през последните 24 месеца, предхождащи датата на подаване на заявлението за регистрация, а съгласно чл. 242, ал.2, т. 3 от ЗГ в регистър не може да се впише търговец, чийто управител или член на управителен орган е бил управител или член на управителен орган на търговец, отписан от регистъра на основание чл. 245, ал. 1, т. 5 от ЗГ през последните 24 месеца, предхождащи датата на подаване на заявлението за регистрация. При направена от Изпълнителна агенция по горите проверка в търговския регистър на Агенцията по вписванията се установи, че от 10.07.2019 г. е вписана промяна на седалището, управителят и едноличният собственик на капитала на дружеството, за което обстоятелство ИАГ също не е уведомена в нарушение на разпоредбата на чл. 247 от ЗГ. Настъпилите промени в обстоятелствата по регистрацията на „ДЕА ЛЕС“ ЕООД, а именно - промяна на управител и едноличен собственик на капитала на дружеството, са от съществено значение за установяване на съответствието на дружеството към датата на промяната с изискванията, посочени в чл. 242, ал. 2 т. 2 и т. 3 от ЗГ, необходими за вписване на търговците в регистъра по чл. 241 от ЗГ.
	Към 01.12.2025 г. в ИАГ няма постъпило уведомление за настъпилите промени в обстоятелствата по регистрацията на търговеца, както и заявление за вписване на промяна на вписани обстоятелства по регистрацията на търговеца „ДЕА ЛЕС“ ЕООД в публичния регистър по чл. 241 от Закона за горите. Не са представени декларации за обстоятелствата по чл. 242, ал.2, т. 2 и т. 3 от ЗГ от новият управител на дружеството и уведомление за погасени задължения.
Предвид горепосоченото, на основание чл. 247, във връзка с чл. 242, ал. 1 т. 1 и т. 5 и чл. 242, ал. 2 т. 2 и т. 3 от Закона за горите, търговецът „ДЕА ЛЕС“ ЕООД, с ЕИК 203752818, следва да бъде отписан от публичния регистър по чл. 241, ал. 1 от ЗГ.
	3. Настоящата заповед да се сведе до знанието на „ДЕА ЛЕС“ ЕООД, а след влизането й в законна сила да се изпрати до директорите на регионалните дирекции по горите и на държавните предприятия по чл. 163 от Закона за горите за сведение и изпълнение, като същата се публикува на интернет страницата на ИАГ, при спазване на Закона за защита на личните данни /ЗЗЛД/.
	4. Заповедта може да се обжалва в 14 - дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
	Контрол по изпълнението на заповедта възлагам на инж. Р Р – зам.-изпълнителен директор на Изпълнителна агенция по горите.	

